Her er de danske priser på Peugeot e-208

I september måned startede forudbestillingerne på Peugeot e-208, den første elbil der bærer det franske logo, og nu er de danske priser blevet klar. Bilen kommer i fire varianter, der udelukkende er forskellige på udstyrsniveau – de har samme elektriske specifikationer, nemlig en rækkevidde på 340 kilometer (WLTP) og mulighed for lynopladning med op til 100 kW.

Med en startpris på 229.990 placerer Peugeot e-208 sig blandt de billigste elbiler på markedet. Til den pris får man en batteripakke på 50 kWh, der giver en rækkevidde på 340 kilometer, en tophastighed på 150 km/t og en acceleration fra 0-100 km/t på 8,1 sekund. Det er desuden muligt at benytte offentlige lynopladere med op til 100 kW, hvilket betyder, at batteriet kan lades fra 0-80 procent på en halv time.

Fartpilot, klimanlæg, forvarme-funktion med MyPeugeot-appen, 7-tommer touchskærm med Apple CarPlay, vejbaneassistent (advarsel) og skiltegenkendelse er standardudstyr på e-208. Men bilen fås i fire varianter, der tilbyder ekstra krymmel.

Topmodellen, e-208 GT der sælges for 274.990 kroner, tilbyder eksempelvis udvidede driver assist-funktioner i form af aktiv vejbaneassistent (lane positioning assist), adaptiv fartpilot, bakkemera og parkeringssensor, ligesom touchskærmen er vokset fra 7 til 10-tommer.

Her er priserne på de fire varianter:

Variant | Batteri | Hestekræfter | Rækkevidde | Pris
Active | 50 kWh | 136 | 340 | 229.990
Allure | 50 kWh | 136 | 340 | 249.990
GT Line | 50 kWh | 136 | 340 | 259.990
GT | 50 kWh | 136 | 349 | 274.990

Alle priser inkluderer ladeboks fra Clever; hertil kommer et abonnement på enten 749 kroner eller 625 kroner, alt efter behov og temperament. Der er flere informationer om de forskellige varianter hos Peugeot, hvor bilen også kan forudbestilles. Den forventes at kunne leveres i første kvartal af 2020.

Her er de danske priser på Peugeot e-208